Държавен вестник, бр. 48, 2011 г., стр. 31

БРОЙ  48	
Д Ъ Р Ж А В Е Н  В Е С Т Н И К 	
СТР.  31  
(2) В заседанията на обществения съвет 
могат да присъстват като наблюдатели външни 
лица, поканени от членовете на обществения 
съвет.
(3) По решение на обществения съвет към 
него могат да се създават помощни експертни 
групи.
Чл. 13. (1) Общественият съвет приема 
решения по обсъжданите въпроси. Решенията 
се вземат с обикновено мнозинство, но с не 
по-малко от 6 гласа.
(2) Членовете на обществения съвет пред­
приемат действия за изпълнение на приети­
те решения на съвета в рамките на своите 
правомощия.
Чл. 14. (1) На заседанията на обществения 
съвет се води протокол, който се подписва 
от председателя и от секретаря. Протоколът 
съдържа:
1. дата на провеждане на заседанието;
2. имената на присъстващите и на отсъст­
ващите членове на съвета;
3. приетия дневен ред и данни за вносите­
лите по разглежданите въпроси;
4. разискваните въпроси, изразените ста­
новища и взетите решения.
(2) Особените мнения на членовете на 
съвета, изразени при гласуване, се предста­
вят в писмена форма в тридневен срок от 
провеждане на заседанието и са неразделна 
част от протокола по ал. 1. 
(3) Протоколите по ал. 1 се изготвят в срок 
до 5 работни дни от заседанието на съвета 
и се изпращат за съхранение на секретаря. 
Протоколите се номерират с поредна годишна 
номерация и се класифицират от секретаря в 
протоколен регистър.
(4) Секретарят изпраща по електронен 
път на всички членове на обществения съвет 
протоколите от проведените заседания.
(5) Секретарят предоставя всички мате­
риали от заседанията на обществения съвет 
за архивиране в Министерството на здраве­
опазването.
Чл. 15. Министерството на здравеопаз­
ването осигурява място за провеждане на 
заседанията на обществения съвет.
Заключителна разпоредба
Параграф единствен. Правилникът се из­
дава на основание чл. 86а, ал. 4 от Закона за 
здравето и е приет на заседание на общест­
вения съвет.
Министър: Ст. Константинов
7451
МИНИСТЕРСТВО
НА КУЛТУРАТА
ПРАВИЛНИК
за устройството, организацията на работата 
и финансирането на Специализирания екс­
пертен съвет за опазване на недвижимите 
културни ценности 
Раздел І
Общи положения
Чл. 1. С този правилник се уреждат ус­
тройството, организацията на работата и фи­
нансирането на Специализирания експертен 
съвет за опазване на недвижимите културни 
ценности (СЕСОНКЦ), наричан по-нататък 
„съвета“. 
Чл. 2. Специализираният експертен съвет за 
опазване на недвижимите културни ценности 
е постоянно действащ орган към министъра 
на културата по въпроси на опазването на 
недвижимото културно наследство.
Раздел II
Дейност на съвета
Чл. 3. (1) Специализираният експертен 
съвет за опазване на недвижимите културни 
ценности дава становище за предоставяне на 
статут на недвижими културни ценности, с 
което определя тяхната окончателна класифи­
кация, категоризация и режими за опазване. 
Становища се дават по предложения на:
1. министъра на културата за предоставяне 
на категория „световно значение“ на недвижи­
ми културни ценности и на статут на групови 
недвижими културни ценности с категория 
„национално значение“ във връзка с чл. 14, 
т. 1 и чл. 65, т. 1 и 2 от Закона за културното 
наследство (ЗКН);
2. директора на Националния институт за 
недвижимо културно наследство (НИНКН) за 
деклариране и регистриране на обекти като 
недвижими културни ценности;
3. физически и юридически лица за декла­
риране на обекти като недвижими културни 
ценности по чл. 58 ЗКН;
4. Светия синод на Българската православна 
църква и на регистрираните вероизповедания 
за регистрирането на обекти като недвижими 
културни ценности по чл. 13, ал. 1 ЗКН.
(2) По искане на министъра на културата 
СЕСОНКЦ дава становища по:
1. предложения на общини и на физически 
и юридически лица по чл. 67, ал. 1 и 2 ЗКН 
за включване на недвижима културна ценност 
или съчетанието от културни и природни 
ценности в Индикативната листа за култур­
ното и природното наследство на Република 
България;